Gloria Akuffo

Gloria Akuffo nyɛla Ghana looya ni siyaayasa nira ŋun daa nyɛ Attorney General ni Minister of Justice tum yuuni 2017 zaŋ na 2020. O daa lahi nyɛla Deputy Attorney General ni Aviation Minister.

 Piligu bɛhigu mini Shikuru Baŋsim 
Bɛ dɔɣila Gloria silimiin-goli December biɛɣu pihita yini yuuni 1954 Ankara. O yila Akropong-Akuapem din be Eastern Region ni Shai Osudoku Greater Accra Region.

O daa deei la shahara gbaŋ din nyɛ (Hons) in Law ni Political Science University of Ghana yuuni 1982 n lɛbi Alikaali mini Looya n-ti Ghana Kootu zuɣu (Supreme Court) n daa kpe Ghana Bar Association.

 Tuma 
O pahimi n kpa Alikaali tuma duu shɛli ti ni booni Owusu-Yeboah, ni Akuffo mini Associates din be Ankara. O nyɛla kpɛma n-ti Alikaali tuma din nyɛ Blay mini Associates.

 Siyaayasa 
O nyɛla New Patriotic Party puuni nira, o daa nyɛla Deputy Attorney General ni Deputy Minister of Justice zaŋ gbaai yuuni 2001-2005, ŋuni nyɛ Ghana tuuli paɣa ŋun zani lala zaashee. Yuuni 2005-2006 Akuffo daa nyɛla Deputy Regional Minister n-ti Great Accra. O daa lahi tuuli minister n-ti Aviation tum yuuni 2006 n-ti kpa silimiin-goli July 2008. Yuuni 2008 ka bi daa pii o Ambassador n-ti Ireland.

 2012 Piibupiibu Kootu 
Gloria Akuffo daa nyɛla ŋun pahi looyanim ban daa zani n-ti New Patriotic Party Supreme Kootu ni dini daa niŋ ka paati ŋɔ zaŋ yuuni 2012 piibupiibu la chaŋ Kootu ni ni bi ti di sariya ni kalinli shɛli bɛni daa nya. O mini Philip Addison n daa zani n-ti wabgu paati ka Dr Mahamud Bawumia nyɛ ŋun daa du akpaaku maa zuɣu n-ti diri shahira. Ban daa zaŋli chaŋ kootu maa n daa nyɛ Jake Otanka Obetsebi-Lamtey, Mahamud Bawumia ni Nana Akufo-Addo. Ban gba daa zani n-ti National Democratic Congress paati mi n daa nyɛ John Dramani Mahama ka bi looya nye Tsatsu Tsikata.

Alikaali kpamba ban daa diri lala 2012 piibupiibu kootu yɛtɔɣa ŋɔ n daa nyɛ : Justice Atuguba, Akoto-Bamfo, Justice Adinyira, Justice Owusu Justice Dotse, Justice Gbedegbe, Justice Baffoe - Bonnie ni Justice Anin Yeboah.

 Kundivihira 

Pubu:Siyaasa niriba
Pubu:Paɣa
Pubu:Wabigi paati nima